# Il-Ġurnal Uffiċjali C 52I/2021

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 052I |
| | |
| Edizzjoni bil-Malti | Informazzjoni u Avviżi | Volum 6415 ta' Frar 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 052I

Edizzjoni bil-Malti

Informazzjoni u Avviżi

Volum 6415 ta' Frar 2021

---

| Werrej | Paġna |
| --- | --- |
| | IV   Informazzjoni |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2021/C 52 I/01 | Deċiżjoni tal-Kummissjoni tas-27 ta’ Novembru 2015 li temenda d-Deċiżjoni tal-Kummissjoni 2011/C 253/04 li tistabbilixxi Grupp Espert tas-Suq tas-Sistemi tal-Ħlasijiet, sabiex testendi l-perjodu ta’ validità tiegħu | 1 |
| 2021/C 52 I/02 | Deċiżjoni tal-Kummissjoni tat-2 ta’ Diċembru 2020 li temenda d-Deċiżjoni 2011/C 253/04 li tistabbilixxi Grupp Espert tas-Suq tas-Sistemi tal-Ħlasijiet fir-rigward tal-perjodu ta’ validità tagħha | 3 |

Werrej

Paġna

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2021/C 52 I/01

Deċiżjoni tal-Kummissjoni tas-27 ta’ Novembru 2015 li temenda d-Deċiżjoni tal-Kummissjoni 2011/C 253/04 li tistabbilixxi Grupp Espert tas-Suq tas-Sistemi tal-Ħlasijiet, sabiex testendi l-perjodu ta’ validità tiegħu

1

2021/C 52 I/02

Deċiżjoni tal-Kummissjoni tat-2 ta’ Diċembru 2020 li temenda d-Deċiżjoni 2011/C 253/04 li tistabbilixxi Grupp Espert tas-Suq tas-Sistemi tal-Ħlasijiet fir-rigward tal-perjodu ta’ validità tagħha

3

---

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 15.2.2021 | MT | Il-Ġurnal Uffiċjali tal-Unjoni Ewropea | CI 52/1 |
| --- | --- | --- | --- |

15.2.2021

MT

Il-Ġurnal Uffiċjali tal-Unjoni Ewropea

CI 52/1

---

DEĊIŻJONI TAL-KUMMISSJONI

tas-27 ta’ Novembru 2015

li temenda d-Deċiżjoni tal-Kummissjoni 2011/C 253/04 li tistabbilixxi Grupp Espert tas-Suq tas-Sistemi tal-Ħlasijiet, sabiex testendi l-perjodu ta’ validità tiegħu

(2021/C 52 I/01)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Billi:

| (1) | Permezz tad-Deċiżjoni tad-29 ta’ Awwissu 2011 (1), il-Kummissjoni stabbiliet Grupp Espert tas-Suq tas-Sistemi tal-Ħlasijiet. Dik id-Deċiżjoni għandha tapplika sal-31 ta’ Diċembru 2015. Il-grupp espert għandu l-għan li jipprovdi pjattaforma formali li tippermetti skambju strutturali ta’ fehmiet mal-atturi tas-suq dwar kwistjonijiet li jirriżultaw mill-implimentazzjoni u l-interpretazzjoni tad-Direttiva dwar is-Servizzi ta’ Pagament (2007/64/KE) (2). Id-Direttiva dwar is-Servizzi ta’ Pagament ġiet riveduta dan l-aħħar (3). B’rabta mill-qrib mar-reviżjoni tad-Direttiva dwar is-Servizzi ta’ Pagament, il-Parlament u l-Kunsill adottaw fid-29 ta’ April 2015 ir-Regolament (UE) 2015/751 tal-Parlament Ewropew u tal-Kunsill dwar it-tariffi tal-interkambju għat-tranżazzjonijiet ta’ pagament permezz ta’ kard (4). Barra minn hekk, hemm ritmu qawwi ta’ innovazzjoni fis-suq tal-pagamenti. Qed jittieħdu diversi inizjattivi fl-Ewropa kollha sabiex iħeġġu u jixprunaw is-suq fid-direzzjoni ta’ aktar standardizzazzjoni u innovazzjoni bħal, fost l-oħrajn, il-Grupp tal-Partijiet Ikkonċernati b’rabta mal-Kards Bankarji jew il-Bord tal-Pagamenti bl-Imnut bl-Euro. L-isfidi li qed ifeġġu minn dawn l-iżviluppi se jibqgħu jirrikjedu forum formali għall-partijiet ikkonċernati li jippermetti skambju strutturali ta’ fehmiet dwar kwistjonijiet relatati ma’ dawn l-iżviluppi. Għaldaqstant huwa xieraq li l-grupp espert imsejjaħ “Grupp Espert tas-Suq tas-Sistemi tal-Ħlasijiet” ikompli għaddej bil-ħidma tiegħu għal ħames snin oħra. |
| --- | --- |

(1)

Permezz tad-Deċiżjoni tad-29 ta’ Awwissu 2011 (1), il-Kummissjoni stabbiliet Grupp Espert tas-Suq tas-Sistemi tal-Ħlasijiet. Dik id-Deċiżjoni għandha tapplika sal-31 ta’ Diċembru 2015. Il-grupp espert għandu l-għan li jipprovdi pjattaforma formali li tippermetti skambju strutturali ta’ fehmiet mal-atturi tas-suq dwar kwistjonijiet li jirriżultaw mill-implimentazzjoni u l-interpretazzjoni tad-Direttiva dwar is-Servizzi ta’ Pagament (2007/64/KE) (2). Id-Direttiva dwar is-Servizzi ta’ Pagament ġiet riveduta dan l-aħħar (3). B’rabta mill-qrib mar-reviżjoni tad-Direttiva dwar is-Servizzi ta’ Pagament, il-Parlament u l-Kunsill adottaw fid-29 ta’ April 2015 ir-Regolament (UE) 2015/751 tal-Parlament Ewropew u tal-Kunsill dwar it-tariffi tal-interkambju għat-tranżazzjonijiet ta’ pagament permezz ta’ kard (4). Barra minn hekk, hemm ritmu qawwi ta’ innovazzjoni fis-suq tal-pagamenti. Qed jittieħdu diversi inizjattivi fl-Ewropa kollha sabiex iħeġġu u jixprunaw is-suq fid-direzzjoni ta’ aktar standardizzazzjoni u innovazzjoni bħal, fost l-oħrajn, il-Grupp tal-Partijiet Ikkonċernati b’rabta mal-Kards Bankarji jew il-Bord tal-Pagamenti bl-Imnut bl-Euro. L-isfidi li qed ifeġġu minn dawn l-iżviluppi se jibqgħu jirrikjedu forum formali għall-partijiet ikkonċernati li jippermetti skambju strutturali ta’ fehmiet dwar kwistjonijiet relatati ma’ dawn l-iżviluppi. Għaldaqstant huwa xieraq li l-grupp espert imsejjaħ “Grupp Espert tas-Suq tas-Sistemi tal-Ħlasijiet” ikompli għaddej bil-ħidma tiegħu għal ħames snin oħra.

| (2) | Jenħtieġ għalhekk li d-Deċiżjoni tad-29 ta’ Awwissu 2011 tiġi emendata skont dan, |
| --- | --- |

(2)

Jenħtieġ għalhekk li d-Deċiżjoni tad-29 ta’ Awwissu 2011 tiġi emendata skont dan,

IDDEĊIDIET KIF ĠEJ:

Artikolu uniku

(1)   Fl-Artikolu 4, il-paragrafu 5 tad-Deċiżjoni tad-29 ta’ Awwissu 2011, ir-referenza għal “erba’ snin” hija sostitwita b’“ħames snin”.

(2)   Fl-Artikolu 5, il-paragrafu 7 għandu jiġi sostitwit b’dan li ġej:

“Il-Kummissjoni għandha tippubblika d-dokumenti rilevanti kollha b’rabta mal-attivitajiet imwettqa mill-Grupp (bħall-aġendi, il-minuti u s-sottomissjonijiet tal-parteċipanti) billi tinkludihom fir-Reġistru tal-Gruppi ta’ Esperti tal-Kummissjoni u entitajiet oħra simili jew inkella billi toħloq link minn dan ir-Reġistru għal sit tal-internet apposta li fih ikun hemm din l-informazzjoni. Jenħtieġ li jiġu previsti eċċezzjonijiet għall-pubblikazzjoni ta’ dokument meta d-divulgazzjoni tiegħu timmina l-ħarsien ta’ interess pubbliku jew privat kif definit fl-Artikolu 4 tar-Regolament (KE) Nru 1049/2001.”

(3)   Fl-Artikolu 8 tad-Deċiżjoni tad-29 ta’ Awwissu 2011, id-data “31 ta’ Diċembru 2015” hija sostitwita bid-data “31 ta’ Diċembru 2020”.

Magħmul fi Brussell, is-27 ta’ Novembru 2015.

Għall-Kummissjoni

Jonathan HILL

Membru tal-Kummissjoni

---

(1)  Id-Deċiżjoni tal-Kummissjoni tad-29 ta’ Awwissu 2011 li tistabbilixxi Grupp Espert tas-Suq tas-Sistemi tal-Ħlasijiet (ĠU C 253, 30.8.2011, p. 3).

1

(2)  Id-Direttiva 2007/64/KE tal-Parlament Ewropew u tal-Kunsill tat-13 ta’ Novembru 2007 dwar is-servizzi ta’ ħlas fis-suq intern li temenda d-Direttivi 97/7/KE, 2002/65/KE, 2005/60/KE u 2006/48/KE u li tħassar id-Direttiva 97/5/KE (ĠU L 319, 5.12.2007, p. 1).

2

(3)  Id- Direttiva (UE) 2015/2366 tal-Parlament Ewropew u tal-Kunsill tal-25 ta’ Novembru 2015 dwar is-servizzi ta’ pagament fis-suq intern, li temenda d-Direttivi 2002/65/KE, 2009/110/KE u 2013/36/UE u r-Regolament (UE) Nru 1093/2010, u li tħassar id-Direttiva 2007/64/KE (ĠU L 337, 23.12.2015, p. 35).

3

(4)  ĠU L 123, 19.5.2015, p. 1.

4

---

| 15.2.2021 | MT | Il-Ġurnal Uffiċjali tal-Unjoni Ewropea | CI 52/3 |
| --- | --- | --- | --- |

15.2.2021

MT

Il-Ġurnal Uffiċjali tal-Unjoni Ewropea

CI 52/3

---

DEĊIŻJONI TAL-KUMMISSJONI

tat-2 ta’ Diċembru 2020

li temenda d-Deċiżjoni 2011/C 253/04 li tistabbilixxi Grupp Espert tas-Suq tas-Sistemi tal-Ħlasijiet fir-rigward tal-perjodu ta’ validità tagħha

(2021/C 52 I/02)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Billi:

| (1) | Bid-Deċiżjoni 2011/C 253/04 tad-29 ta’ Awwissu 2011 (1) il-Kummissjoni stabbiliet il-Grupp Espert tas-Suq tas-Sistemi tal-Ħlasijiet. Dik id-Deċiżjoni għandha tapplika sal-31 ta’ Diċembru 2020. Il-grupp espert għandu jipprovdi pjattaforma formali lill-Kummissjoni li tippermetti skambju strutturali ta’ fehmiet mal-atturi tas-suq dwar kwistjonijiet li jirrigwardaw l-implimentazzjoni u l-interpretazzjoni tad-Direttiva (UE) 2015/2366 tal-Parlament Ewropew u tal-Kunsill (2). |
| --- | --- |

(1)

Bid-Deċiżjoni 2011/C 253/04 tad-29 ta’ Awwissu 2011 (1) il-Kummissjoni stabbiliet il-Grupp Espert tas-Suq tas-Sistemi tal-Ħlasijiet. Dik id-Deċiżjoni għandha tapplika sal-31 ta’ Diċembru 2020. Il-grupp espert għandu jipprovdi pjattaforma formali lill-Kummissjoni li tippermetti skambju strutturali ta’ fehmiet mal-atturi tas-suq dwar kwistjonijiet li jirrigwardaw l-implimentazzjoni u l-interpretazzjoni tad-Direttiva (UE) 2015/2366 tal-Parlament Ewropew u tal-Kunsill (2).

| (2) | Fl-24 ta’ Settembru 2020, il-Kummissjoni adottat Komunikazzjoni indirizzata lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar Strateġija dwar il-Pagamenti bl-Imnut għall-UE (3). |
| --- | --- |

(2)

Fl-24 ta’ Settembru 2020, il-Kummissjoni adottat Komunikazzjoni indirizzata lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar Strateġija dwar il-Pagamenti bl-Imnut għall-UE (3).

| (3) | Fl-Ewropa kollha jittieħdu diversi inizjattivi biex jinkoraġġixxu u jixprunaw is-suq lejn aktar standardizzazzjoni u innovazzjoni taħt il-patroċinju, fost l-oħrajn, tal-Cards Stakeholders Group, tal-Bord tal-Pagamenti bl-Imnut bl-Euro u tal-Kunsill Ewropew tal-Pagamenti. Wara li tqiesu dawn l-inizjattivi, il-ħtieġa għal forum formali għall-partijiet ikkonċernati li jippermetti skambju strutturali tal-fehmiet dwar kwistjonijiet relatati ma’ dawn l-iżviluppi, għadha teżisti. Għaldaqstant, huwa xieraq li l-Grupp Espert tas-Suq tas-Sistemi tal-Ħlasijiet ikompli l-ħidma tiegħu għal ħames snin oħra. |
| --- | --- |

(3)

Fl-Ewropa kollha jittieħdu diversi inizjattivi biex jinkoraġġixxu u jixprunaw is-suq lejn aktar standardizzazzjoni u innovazzjoni taħt il-patroċinju, fost l-oħrajn, tal-Cards Stakeholders Group, tal-Bord tal-Pagamenti bl-Imnut bl-Euro u tal-Kunsill Ewropew tal-Pagamenti. Wara li tqiesu dawn l-inizjattivi, il-ħtieġa għal forum formali għall-partijiet ikkonċernati li jippermetti skambju strutturali tal-fehmiet dwar kwistjonijiet relatati ma’ dawn l-iżviluppi, għadha teżisti. Għaldaqstant, huwa xieraq li l-Grupp Espert tas-Suq tas-Sistemi tal-Ħlasijiet ikompli l-ħidma tiegħu għal ħames snin oħra.

| (4) | Għalhekk, id-Deċiżjoni 2011/C 253/04 tad-29 ta’ Awwissu 2011 jenħtieġ li tiġi emendata skont dan, |
| --- | --- |

(4)

Għalhekk, id-Deċiżjoni 2011/C 253/04 tad-29 ta’ Awwissu 2011 jenħtieġ li tiġi emendata skont dan,

IDDEĊIDIET KIF ĠEJ:

Artikolu Uniku

Fl-Artikolu 8 tad-Deċiżjoni 2011/C 253/04 tad-29 ta’ Awwissu 2011, id-data “sal-31 ta’ Diċembru 2020” hija sostitwita bid-data “sal-31 ta’ Diċembru 2025”.

Magħmul fi Brussell, it-2 ta’ Diċembru 2020.

Għall-Kummissjoni

Mairead McGUINNESS

Membru tal-Kummissjoni

---

(1)  Id-Deċiżjoni tal-Kummissjoni tad-29 ta’ Awwissu 2011 li tistabbilixxi Grupp Espert tas-Suq tas-Sistemi tal-Ħlasijiet (ĠU C 253, 30.8.2011, p. 3).

1

(2)  Id-Direttiva (UE) 2015/2366 tal-Parlament Ewropew u tal-Kunsill tal-25 ta’ Novembru 2015 dwar is-servizzi ta’ pagament fis-suq intern, li temenda d-Direttivi 2002/65/KE, 2009/110/KE u 2013/36/UE u r-Regolament (UE) Nru 1093/2010, u li tħassar id-Direttiva 2007/64/KE (ĠU L 337, 23.12.2015, p. 35).

2

(3)  COM(2020) 592 final.

3

---